**НЧ „Н. Й. ВАПЦАРОВ – 1894” – С. ТОПОЛОВО ОБЩ. АСЕНОВГРАД**

**П.к. 4260 с. Тополово ул. „Калоян” № 58**

**Годишен отчет на НЧ”Н.Й.Вапцаров-1894г”, село Тополово за**

 **2022 година**

Уважаеми читалищни членове, приятели и гости,

Читалищата в България са първите и най –стари организирани структури на гражданското общество в страната ни. Единодушно са приемани като важни центрове на местните общности . Те са традиционна и неизменима опора на националната ни култура. Читалището ни избра своята мисия като пазител и разпространител на българската култура ,съчетавайки традиционни утвърдени популярни дейности. Целта ,която си поставяме е да запазим идентичността на Читалището като институция ,но едновременно с това и жизнеността му ,без да го превръщаме в музеен експонат. То трябва да се развие като модерен културен и информационен център. Ръководейки се от поставените цели –да задоволява потребностите на гражданите като създава ,опазва и разпространява духовните ценности ,да разкрива условия за общуване между общностите ,да помага за запазването на народните традиции и обичаи. В миналото читалищата са съхранявали най-доброто от народната традиция и нашите корени ,а днес те са призвани да откликнат чрез иновативността, гъвкавостта и информираността на потребностите на обществото. Дейността на читалищата е отражение на приоритетите на днешното общество. Вече местните традиции и обичаи се предлагат в е-пространството и са достъпни за всички. А именно тази глобалност нарежда читалищата като притегателни и значими информационни центрове.

През 2022г. Читалището осъществява дейността си в съгласие със своите програмни цели заложени в устава на организацията и ЗНЧ.

Библиотеката е основна форма за разпространение на книгата. В нея се получава обмен на информация, споделяне на впечатления от читателите за книгите ,съпричастност към проблемите на потребителите и беседване с тях.

Книжният фонд на библиотеката през отчетният период е в рамките на 6896 библиотечни материали. Придобитата литература през този период е чрез дарения и възлиза на 779 библиотечни единици, а отчислена литература през този период е 0 библиотечни единици.

За отчетния период : март 2022г- март 2023г. читателските посещения са 2933 и се разпределят както следва:

* взети библиотечни материали за дома – 1730
* Ползвани библиотечни материали в читалня- 1112
* Ползване на компютри - 91

В Тополово живеят, учат и творят много млади хора. В читалището се откриват, развиват и изявяват творческите заложби на малки и големи.

Днес читалището има нелеката задача да привлича младежите активно да участват в културния живот като сe включват в различни форми на самодейното изкуство. Именно тук децата и младежите се учат на трудолюбие, отговорност и работа в колектив и по този начин допринасяме за изграждането им като личности.

Към Читалището има изградени групи за пресъздаване на народните обичаи, сръчни ръце , уроци по английски език , ФГ „Надежда” и състав за любителски народни танци.

Към читалището има пенсионерски клуб, в който пенсионерите разискват различни теми и чрез техните изяви успяваме да съхраним традициите и обичаите, характерни за региона .

Групата за народно пеене при пенсионерския клуб се изявява на местни и Общински мероприятия и участие във фестивали и събори.

Партньори на читалището ни са още : ОУ „Отец Паисий” , ДГ „Щастливо детство” в с. Тополово, Борис Хаджийски – артист от Смолянския театър с които работим активно, Градска библиотека гр.Асеновград, РПК „Подкрепа” , ППЗК „Тополовски проход”

Проведени мероприятия през отчетния период:

- Ежеседмично информиране на населението в е-пространството чрез страницата на читалището за работните места в Асеновград и региона.

- Отразяване на бележити дати и годишнини на страницата на Читалището чрез презентации,табла и витрини.

- 05.04.22г. "Дари книга - направи добро" – дарителска инциатива по повод Световния ден на книгата , която продължи до 5.05.22.

- 13.04.22г. Децата от кръжок "Сръчни ръце" украсиха нашето дърво на славата с великденски рисунки!

- 20.04.22г. – Децата от 4-та група при ДГ "Щастливо детство" с.Тополово , посетиха НЧ "Н.Й.Вапцаров-1894г." Заедно с тях и ФГ "Надежда" боядисахме яйцата за празника Великден!

- 11.05.22г. - По традиция децата от 4-та група при ДГ "Щастливо детство" с.Тополово , посетиха библиотеката и се запознаха с нейната дейност. Г-жа Румяна Златилова представи на децата част от своето творчество и подари на библиотеката две от своите издадени книги. Като подарък за първото си посещение на библиотеката , децата получиха книжки от ръководството на читалището!

- 17.05.22г. - при нас гостува поетесата Василка Димитрова. Тя е родена в Асеновград , но има връзка със с.Тополово. Пише стихове, които отразяват нейния вътрешен мир, мечти и стремежи. През годините поетесата натрупва солиден архив от стихове. Участва със свои произведения в множество сборници и литературни издания. Тя е един от членовете на литературен клуб "Орфей". Срещата беше много вълнуваща, както за нея , така и за нас.

- 30.05.22г.- Децата от 1, 2, и 3 клас при ОУ" Отец Паисий" с.Тополово, се впуснаха в света на приказките. Всички те се запознаха с дейността на библиотеката , като за някои от тях, това беше първо посещение! Мили деца, ние сме на ваше разположение през цялата лятна ваканция. Стимул за по-активно четене от ваша страна , ще бъде конкурса за най-много прочетени книги през лятото. Победителите ще бъдат наградени след 15-ти септември.

- 01.06.22г. Денят на детето в с.Тополово. Изключително удовлетворени сме от факта, че успяхме да направим щастливи толкова много деца, на този прекрасен ден. Разбира се това нямаше да се случи без нашите спонсори и дарители. Сега е момента да споменем и тях, защото сами нямаше как да се справим. Благодарим на ППЗК "Тополовски проход" за това, че поеха разходите за аниматорите. Благодарности и на РПК "Подкрепа" за безплатния сладолед, който получи всяко дете. Огромни благодарности и на "АЛИ МОТОРС" , от негово име децата получиха сокове и вода. И на последно място, но не по значение благодарности и на община Асеновград за огромното съдействие. Всички Вие приехте нашата кауза с отворени обятия, Вие сте Човеци с главно Ч.

- 24.06.22г. - Бе проведена беседа на тема "Билките природното богатство на България!" с хомеопата Елена Атанасова.

- 26.06.22г. Фолклорната група при Пенсионерския клуб,,Надежда,, към Народно читалище,,Н.Й.Вапцаров,, с.Тополово се представи на Ягодово Арт Фест ,,Тайните на бабината ракла,,.Благодарим сърдечно на нашите спонсори РПК,,Подкрепа,, с.Тополово,ЗК,,Тополовски проход,,и ИВАН Костов,които направиха възможно нашето представяне.

- От юли до първата седмица на септември– старт на Ваканция в библиотеката . Веднъж седмично занимания с деца в рамките на един час. Децата бяха групирани по групи за спазване на всички мерки. Прожекции на анимационни и игрални филми ,игри,презентации с подходяща тема,беседване и обсъждане на филми и книги ,занимания и рисуване.

- 28.07.22г. – Рисунки на тема моят любим анимационен герой

- 08.08.22г. – Мили деца, тази сряда ще се забавляваме навън с щури игри , рисунка с тебешир и още много изненади.

- 31.08.22г. - По време на "Ваканция в библиотеката" с децата разиграхме игра , с която всички заедно упражниха своите умения по създаване на смислови изречения в разказ. Разказа бе съставен от децата , по картинки.

- 13.09.22г. - По повод закриване на "Ваканция в библиотеката" с децата посетихме "Градска библиотека Асеновград". Там ни посрещнаха много топло. Първо посетихме детския отдел, след това децата се запознаха с нашата слънчева система в планетариума на библиотеката. Изключителни благодарности на Рамадан Ахмедов - служител на библиотеката, който много увлекателно разказа на децата за планетите. Същият този прекрасен човек ги запозна и със седемте чудеса на света! Хиляди благодарности, както на служителите на библиотеката , така и на директорката Милена Марковска.

-Отбелязване годишнината от Съединението на България , рецитал и поднасяне венец на паметника на загиналите във войните, който се намира в малко Тополово.

- Отбелязване на годишнината от независимостта на България беседа заедно с пенсионерския клуб.

-Съвместно с пенсионерският клуб отбелязахме деня на възрастните хора с подходяща програма .

- 01.11.22 г. – Празнуване съвместно с училището „Ден на народните будители„

- 04.11.22 - Днес ни бе подарен портрет на Никола Вапцаров нарисуван специално за НЧ "Н.Й.Вапцаров-1894г." с.Тополово лично от една много мила дама. Пенка Генова е на 80г. и е родом от гр.Първомай, към днешна дата живее в село Горнослав. Завършила е висшето си образование в Кюстендил със специалност учител по изобразително изкуство, дълги години е работила като учител в с.Червен. От 1979г. - до 1989г. е била кмет на село Горнослав. В свободното си време обича да рисува и не само това, Вапцаров е любимият й автор, а да рецитира неговите стихотворения е удоволствие за нея. Огромни благодарности от името на ръководството на читалището!

-21.11.2022г. – Традициите са живи – Ден на християнското семейство. НЧ "Н.Й.Вапцаров-1894г." с.Тополово, съвместно с Пенсионерски клуб "Надежда", ДГ "Щастливо детство" и гости, отпразнувахме - 21-ноември Деня на Християнското семейство.

- 06.12.22г. - По стара традиция коледната украса се слага на Никулден , затова НЧ „Н.Й.Вапцаров-1894г." с.Тополово , деца както и техните родители на 06.12.2022г. от 17:30ч. украсиха читалището.

- 08.12.22г. - И центърът на китното ни селце, придоби коледен дух! Благодарение на ръководството на РПК "Подкрепа", децата ни могат да се радват, снимат и любуват на къщичката и елхата пред централния магазин на КООП. Въпрос на време е да пристигне и любимият на всички малчугани Дядо Коледа!

[-09.12.22г. – Конкурс за сурвачки](https://www.facebook.com/photo/?fbid=521329360021382&set=pcb.521338590020459&__cft__%5b0%5d=AZUBxWQ3nouUAVlN1wSeUzl7P5zEmgu0Dqn_-Nl0My4D9LTw4eOJLdeDbRtFOMmHIkGgFNwdKTbtz2GyXI3KrQ5pgBQHp-sNP1Gl7eTFuCkjQhWN7ikaT6emQcsEOpI2JQe4VzlI3NlMG6M57846Zty3ANIZnYAF70PedDyqO7us2ua_2TuWh5rPf4jQlEuMoo4&__tn__=*bH-R)

 -20.12.2022г. – Награждаване на участниците в конкурса "Ръчно изработена традиционна сурвачка".

-21.12.22г. Децата от 4-ти клас при ОУ "Отец Паисий" с.Тополово днес отправиха своя коледен поздрав към ръководството на нашето читалище, ръководството на РПК "Подкрепа" с. Тополово, както и към всички жители на село Тополово! Благодарим Ви, за прекрасното коледуване!

-22.12.22г. И децата от ДГ "Щастливо детство" с.Тополово , отправиха своя коледен поздрав към ръководството на [НЧ "Н.Й.Вапцаров-1894" - с. Тополово](https://www.facebook.com/profile.php?id=100064329686343&__cft__%5b0%5d=AZXJH-GQJRLDUVbWzQ8pF-RYwYGI1L6bLdcJp0Wh5JgBlb2ouE9NhNzaEciTytqWB5jvbyIVRwyRZd5klwZQbDYXO6tunRBDJf96RoWVvBkv2JAO0iq3N4_l_7kXLKXto7lVaE6Ut1Fi5l1QlQNSNlDVymspefZSmrTbt5W2-9_k9A0ES3PdDrgtjVUNolsJCzY&__tn__=-%5dK-R) и РПК "Подкрепа" с.Тополово.

- 06.01.23г. - Тържествено посрещане на Йорданов ден , с хвърляне на кръста в реката.

-21.01.23г. Съвместно с млади майки и лекарските екипи в селото празнувахме Бабин ден.

- 01.02.23г.- Трифон Зарезан в с.Тополово! Съвместно с пенсионерски клуб "Надежда" и ФГ "Надежда" отбелязахме празника Трифон Зарезан!

- На 19.02.2023г. по случай "150г. от обесването на Васил Левски" в библиотеката на "НЧ "Н.Й.Вапцаров-1894г." с.Тополово се проведе прожекция на презентация и четене на стихове посветени на Апостола

- 01.03.2023г. Отпразнувахме деня на Мартеничката и деня на самодееца заедно със самодейците към НЧ „Н.Й.Вапцаров-1894”

-02.03.2023г. НЧ "Н.Й.Вапцаров-1894" с.Тополово , кметство Тополово, РПК "Подкрепа" и жители на селото днес почетохме паметта на загиналите във войните за Освобождението на България! Огромно благодаря на всички които се включиха, макар студа и лошото време! Утре е 3-ти Март , голям национален празник, пожелавам на всички Ви, бъдете здрави, обичайте се и пазете доброто в себе си, за да пребъдем като народ!

- На 02.03.2021г. пред паметника на загиналите във войните в малко Тополово ,от името на НЧ "Н.Й.Вапцаров-1894г." с.Тополово , кметство Тополово и РПК "Подкрепа" бяха поднесени цветя по случай националния празник 3 март.

- 08.03.2021г. Отпразнувахме празника на жената както си му е реда с песни , танци и много усмивки!

- 20.03.23г. Конкурсът на тема "Пролет - ти дойде" приключи! В него се включиха 36 деца с прекрасни произведения! Огромни благодарности изказваме към учителите и директорите на ОУ " Отец Паисий" с.Тополово и ДГ "Щастливо детство" с.Тополово , както и на всички родители за подкрепата и инициативността!

-22.03.23г. - Всички деца получиха своите грамоти и награди!

-22.03.23г. Магично шоу по повод първа пролет се състоя в голямата зала на читалището

Читалището има заслуга за запазване и развитие на езика и културните ценности .То е обединител и притегателен център за всички етноси в нашето населено място,в което толерантността е основен принцип и различията са приоритет ,а не пречка .Нека си пожелаем през следващия отчетен период да съумеем да създадем за всички самодейци една много по-добра и ползотворна среда за изява. Надяваме се за активното съдействие на Община Асеновград.

 Секретар:………………

/Мария Вълканова /

**НЧ „Н. Й. ВАПЦАРОВ – 1894” – С. ТОПОЛОВО ОБЩ. АСЕНОВГРАД**

**П.к. 4260 с. Тополово ул. „Калоян” № 58**

Изх.№ 1/ 27.03.2023г.

Уважаеми ,г-н Кмете

Приложено Ви изпращаме както следва :

1.Отчет за дейността на НЧ”Н.Й.Вапцаров-1894г”с.Тополово,за 2022 година ,по ЗНЧ.

Дата:27.03.2023г. Председател:

 Петринка Славчева